
1.  ОБЩИ ПОЛОЖЕНИЯ.

1.1. Основания за разработване на плана.

 
Настоящият план е разработен в отговор на нарастване на нивата на терористична заплаха и в изпълнение на Решение №1 от 05.01.2016 г. на МС за приемане на Национален план за противодействие на тероризма.

Прилагането на мерки за пресичане на терористична дейност и овладяване на последствията от терористични актове ще се осъществява в сложна обстановка, която изисква добра предварителна организация за реагиране, определена от следните фактори:

· затруднено управление вследствие изключителна неопределеност и липса на информация за параметрите на разрушенията, жертвите и риска за живота и здравето на хората.
· нарушени или силно затруднени комуникации в зоната на терористичния акт.
· наличието на паника и стрес сред намиращите се в зоната на инцидента граждани.
· затруднено взаимодействие между силите на различните ведомства, изпълняващи задачи при пресичане на терористична дейност или овладяване на последствията от терористични актове.
· съкратени срокове за взимане на решения.
                  1.2. Цел на плана.


Осигуряване на постоянна и адекватна защита на гражданите на територията на общината срещу терористична заплаха.

             Координиране на действията на териториалните структури на изпълнителната власт при овладяване на загубите и защита на населението при терористичен акт.

2. ОБХВАТ НА ПЛАНА

Планът създава организация за оповестяване, информиране и управление на силите и средствата на органите на изпълнителната власт и местното самоуправление за предотвратяване и овладяване на последствията при осъществен терористичен акт.

Отговорностите на органите на изпълнителната власт по противодействие на терористична дейност произтичат от нормативни документи, уреждащи тяхната дейност, както и от взаимодействието  помежду им.

Отговорности на Кмета на общината:

- организира и ръководи защитата на населението при терористична дейност на територията на общината.

- Организира разработването и внася за приемане от общинския съвет на общински план за действие при терористична дейност и предоставя данни за изготвяне на областния план.

- организира, координира и провежда превантивни мерки за недопускането или намаляването на последиците от терористични действия.

- по искане на компетентните държавни органи въвежда и контролира изпълнението на ограничителни мерки спрямо гражданите, намиращи се на територията на общината, както и спрямо осъществяване на търговски и комунални дейности, доставка на електроенергия, водоподаване, интернет доставчици и други.

- планира в проекта на общинския бюджет финансови средства за осигуряване на дейностите по плана за противодействие на тероризма в общината, както и резерв за неотложни и непредвидени разходи, свързани със защитата на населението.

- координира спасителните дейности и неотложните аварийно-възстановителни работи за ликвидиране на последиците от терористична дейност.

- извършва обмен на информация с оперативния дежурен на Областна дирекция на МВР.

- организира и координира временното извеждане и предоставя неотложна помощ на пострадали граждани.

- на основание Закона за автомобилните превози отправя искане към превозвачите за предоставяне на транспортни средства при извършване на спасителни дейности и при евакуация на хора, животни и материални ценности. 

3. ВЪЗМОЖНИ СЦЕНАРИИ ЗА ОСЪЩЕСТВЯВАНЕ НА ТЕРОРИСТИЧНИ АТАКИ. 

Анализът на извършените през последните години терористични нападения извежда следните основни сценарии.

- задействане на взривно устройство в обекти от критичната инфраструктура с цел предизвикване на промишлени аварии или бедствени ситуации.

      Такива обекти могат да бъдат:

- Бензиностанции  – с. Черноочене.

- Язовири ” Даскалово - 1”, „Даскалово - 2”,“Черноочене“
- Склад са съхранение на пестициди с изтекъл срок на годност в с. Черноочене и с.

   Габрово.

          Възможно е след взривяване на даден обект от националното стопанство да последва 

        вторично огнище на криза – замърсяване с токсични вещества, голям пожар, както и 

        замърсяване или отравяне на водоизточници и вододайни зони.

- използване на огнестрелно оръжие и задействане на взривно устройство в места, сгради и съоръжения с масово пребиваване на хора:

        Такива вероятни обекти на тероризъм в община Черноочене могат да бъдат:

- Сградата на общинската администрация, религиозни храмове по населени места, училища, читалища, медицински център и градския стадион.

- Традиционният пазар всяка сряда в центъра на с.Черноочене и всеки вторник в центъра на с.Комунига.
-Взимане на заложници:

     Такива вероятни обекти на тероризъм в община Черноочене могат да бъдат:

- Сградата на общинската администрация, религиозни храмове по населени места, училища, читалища, медицински център,  стадиона в общинския център и други.

4.  НИВА НА ТЕРОРИСТИЧНА ЗАПЛАХА.

       Нивото на терористична заплаха за конкретен обект, личност, за част или за цялата страна се определя от Националния контратерористичен център/НКТЦ/. Нивото на заплаха се снема от ДАНС по предложение на НКТЦ.

Нивата са:

- Ниско ниво /ниво на предпазливост/ наричано трето ниво.

- Високо ниво /повишено ниво/ наричано второ ниво

- Много високо ниво /критично/ наричано първо ниво

5. СТЕПЕНИ НА ГОТОВНОСТ ЗА РЕАГИРАНЕ.

При обявяване на конкретно ниво на заплаха и степен на готовност оперативните дежурни информират кмета на общината.

Степените на готовност за реагиране при терористична заплаха са:

· Постоянна готовност – „Зелена” степен.
· Предупреждение – „Жълта” степен.
· Повишена готовност – „Оранжева” степен.
· Реагиране – „Червена” степен.
При различните степени се прилагат общи и специфични за отделните субекти мерки за сигурност и съответни действия за реагиране.

         Общи мерки които предприема кмета са:

      „Зелена” степен.

· организира разработването и внася за утвърждаване от общинския съвет на общински план за противодействие на тероризма и предоставя данни за изготвяне на областния план.

· във взаимодействие с органите на МВР, ПБЗН и ДАНС организира, координира и провежда превантивни мерки за недопускането или намаляването на последиците от терористичен акт на територията на общината.

· планира в проекта на общинския бюджет финансови средства за осигуряване на дейностите по плана за противодействие на тероризъм, както и резерв за неотложни и непредвидени разходи, свързани със защита на населението.

            „Жълта” степен.

· поддържане в актуално състояние на плана за противодействие на тероризма.
· провежда мероприятия за засилване охраната и бдителността на служителите от общинската администрация, училищата и детските градини по отношение на заплахата.
· във взаимодействие с МВР и ДАНС прави оглед на разчетите за усилване на охраната на конкретни обекти.
· прави заседание на Оперативния щаб за оценка на ситуацията и предприема допълнителни мерки за сигурност.
· проверява комуникационната система за оповестяване и обмен на информация при извънредни ситуации.
· предприема и други мерки за сигурност по искане на компетентните държавни органи.
· по искане на МВР и ДАНС въвежда и контролира изпълнението на ограничителните мерки спрямо гражданите, намиращи се на територията на общината, както и спрямо осъществяване на търговски, комунални дейности, доставка на електроенергия, водоподаване и др.
„Оранжева” степен.

- предприемат се мерки за усилване охраната и бдителността на служителите от общинската администрация, училищата и детските градини по отношение на заплахата.

- проверява се готовността на комуникационните системи за оповестяване и обмен на информация.

- при необходимост провежда заседание на Оперативния щаб за оценка на ситуацията и предприема допълнителни мерки за сигурност.

- във взаимодействие с МВР и ДАНС прави оглед на разчетите за усилване на охраната на конкретни обекти.

- своевременно събира, обобщава и анализира информация постъпила от ДАНС и МВР.

- предприема и други мерки за сигурност при необходимост.

„Червена” степен.

· лично или определен от кмета на общината служител участва в дейността на временния оперативен щаб /ВОЩ/ за координиране на действията на място.

· формира и ръководи общинския щаб за защита при бедствия.

· ръководи мероприятията по защита на населението на територията на общината.

· организира и координира временно извеждане и предоставя неотложна помощ на пострадали лица.

· организира своевременно събиране на информация за медицински загуби и материални щети.

· по искане на компетентните държавни органи въвежда и контролира изпълнението на ограничителни мерки спрямо гражданите, намиращи се на територията на общината, както и за осъществяване на търговски, комунални и други дейности.

· оказва съдействие на ръководителя на Временния оперативен щаб за информиране на гражданите за предприетите ограничителни мерки и мерки за поведение и действие в зависимост от обстановката.

· Организира и координира предоставянето на възстановителна помощ на населението.

6. РЪКОВОДСТВО И УПРАВЛЕНИЕ.
         Общото ръководство се осъществява от Министерски съвет на Република България, подпомаган от Съвета по сигурност.

         Областният управител и кметът на общината осъществяват управление на силите и средствата чрез съществуващите щабове, създадени със Закона за защита при бедствия.

         За непосредствено управление на силите за реагиране в зоната на терористичния акт, със заповед на ръководителя на Националния оперативен щаб /НОЩ/ се създава Временен оперативен щаб /ВОЩ/. В състава на ВОЩ се включват ръководителите на екипите, изпълняващи задачи по овладяване на ситуацията и представители на областния управител и кмета на общината.

          Ръководството на ВОЩ се осъществява от директора на Областна дирекция на МВР, на чиято територия е извършен терористичния акт.

          Общата координация на действията на териториалните структури на органите на изпълнителната власт при овладяване на последствията от терористичен акт се осъществява от областния управител.

          За овладяване на по високи степени на готовност за реагиране областният управител и кметът на общината въвеждат в действие плановете за противодействие на тероризма и изпълняват планираните действия.

7. ОПОВЕСТЯВАНЕ, ИНФОРМИРАНЕ И ПРИВЕЖДАНЕ В ПО-ВИСОКИ СТЕПЕНИ НА ГОТОВНОСТ.

     7.1 При заплаха от терористична дейност.

      Оповестяването на министерствата и ведомствата за преминаване в по-високи степени на готовност се осъществява от оперативния дежурен център на МВР /ОДЦ-МВР/.

      Оперативният дежурен по ОбщСС, получил разпореждане за ниво на заплаха или преминаване в по-високи състояния на готовност, докладва незабавно по установения ред в общинската администрация.

       След изпълнение на оповестяването и информирането оперативните дежурни докладват по обратен ред за привеждане в по-висока степен на готовност. Периодично или при поискване от НКТЦ докладват за хода на изпълнение на допълнителните мерки.

     7.2 При осъществен терористичен акт.

        Информацията за извършен терористичен акт на територията на страната в общия случай ще се получи от ЕЕНСП 112, на териториалните структури на МВР или от обект, в който е възникнал инцидента.

        Оперативният дежурен на ОД МВР оповестява Центъра за спешна медицинска помощ, Окръжна прокуратура, Областния управител /дежурен ОСС/ и кмета на общината /дежурен ОБщСС/.

         Оповестените структури преминават незабавно в степен на готовност „Червена” 

         Степента на готовност се снема по разпореждане на Националния оперативен щаб.

8. УСВОЯВЯНЕ НА ПЛАНА.

   8.1 Ежегодно планиране и провеждане на обучение и подготовка за действие при терористичен акт.

   8.2 Планът се въвежда в действие за територията на общината със заповед на Кмета на общината по предложение на Директора на ОД МВР – Кърджали.

       Действията по изпълнение на плана се прекратяват със заповед на Кмета на общината по предложение на Директора на ОД МВР – Кърджали.

   8.3 Връзка с други планове.

Настоящия план има връзка с Областния план за противодействие на тероризма и Общинския план за защита при бедствия.

   8.4  Ред за актуализация на плана. 
Планът се актуализира при настъпили обстоятелства, променили някои от неговите параметри (състав на силите и средствата, отговорни длъжностни лица, изпълнени превантивни  дейности, промени в нивата на риска и необходимостта от промени в реда за реагиране на дадена заплаха и др.).   
9. ПРИЛОЖЕНИЯ:
1. Форми, методи, способи и средства за осъществяване на терористична дейност. /Приложение № 1/

2. Телефонен указател на длъжностните лица в община Черноочене. /Приложение № 2/

3. Списък на кметовете на населени места и телефоните им номера в община Черноочене . /Приложение № 3/

4. Основни функции и задачи на териториалните и общински органи на изпълнителната власт. /Приложение № 4/

5. Групировка от сили  за действия при терористична дейност. /Приложение № 5/

6. Списък на местата за временно настаняване на засегнатото население в община Черноочене  при терористичен акт. /Приложение № 6/

7. Разпространение на плана. 

